KLASA/CLASSE: 112-01/24-01/04

URBROJ/NUM.PROT.: 2163-2-05/01-25-18

BUJE-BUIE, 14.02.2025. godine

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 96/18 i 112/19, u daljnjem tekstu: Zakon), Elvis Glavičić Pročelnik Upravnog odjela za komunalne djelatnosti Grada Buje-Buie, Emanuela Štokovac Radoš Pročelnica Jedinstvenog upravnog odjela Općine Grožnjana-Grisignana i Marica Garić Pročelnica Jedinstvenog upravnog odjela Općine Brtonigle-Verteneglio raspisali su zajednički javni natječaj za prijam u službu na neodređeno vrijeme, za radno mjesto:

- Referenta –prometnog redara – 1 izvršitelj/ica,

te se daje sljedeća:

**OBAVIJEST**

**o objavi, opisu službeničkog mjesta, plaći i provjeri znanja i sposobnosti**

Javni natječaj provodi se za ZAJEDNIČKOG PROMETNOG REDARA koji će svoju službu u nepunom radnom vremenu obavljati na području Grada Buja, Općine Grožnjana i Općine Brtonigla.

GRAD BUJE-BUIE obvezao se u ime ostalih Sporazumnih stranaka provesti cjelokupno provođenje postupka Javnog natječaja za zajedničkog prometnog redara.

Javni natječaj je objavljen u oglasnom dijelu Narodnih novina br. 25 od 14.2.2025. godine, na web stranici i na oglasnoj ploči Grada Buja, Općine Grožnjan-Grisignana i Općine Brtonigla-Verteneglio.

Opis službeničkog mjesta naveden je dalje u tekstu te se jednako odnosi: za ***Grad Buje-Buie*** u Pravilniku o unutarnjem redu gradske uprave Grada Buja (Službene novine Grada Buja br. 14/11, 10/12, 13/12, 3/13, 11/15, 11/16, 08/17 i 13/18), za ***Općinu Grožnjan-Grisignana*** u Pravilniku o unutarnjem redu Jedinstvenog upravnog odjela (Službene novine Općine Grožnjan broj 04/24), te u Pravilniku o unutarnjem redu Jedinstvenog upravnog odjela (Službene novine Općine Brtonigla-Verteneglio broj 07/24) za ***Općinu Brtoniglu-Verteneglio***:

**REFERENT – PROMETNI REDAR**

Kategorija: III.

Potkategorija: Referent

Klasifikacijski rang: 11

Broj izvršitelja: 1

**Standardna mjerila :**

Stručno znanje:

- srednja stručna sprema ekonomske, društvene struke ili gimnazijskog usmjerenja

- najmanje jedna godina radnog iskustva na odgovarajućim poslovima

- položen državni ispit

- završen program osposobljavanja za prometnog redara

- poznavanje talijanskog jezika

- poznavanje rada na računalu (programi word, excel, power point)

- položen vozački ispit „B“ kategorije

Stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika;

Stupanj samostalnosti koji uključuje stalni nadzor i upute nadređenog službenika;

Stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika;

Stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela.

**Opis poslova:**

* obavlja poslove nadzora nad provedbom Zakona o sigurnosti prometa na cestama, odluke o uređenju prometa, kao i drugih akata kojima je utvrđena nadležnost prometnog redarstva, obavlja nadzor nepropisno zaustavljenih i parkiranih vozila, predlaže pokretanje prekršajnog postupka i izriče mandatne kazne - **približan postotak radnog vremena** koji je potreban za obavljanje navedenih poslova **75%**,
* vodi dnevnik rada i evidenciju službenih zabilješka, - **približan postotak radnog vremena** koji je potreban za obavljanje navedenih poslova **5%**,
* obavlja poslove premještanja nepropisno zaustavljenih i parkiranih vozila- **približan postotak radnog vremena** koji je potreban za obavljanje navedenih poslova **5%**,
* sudjeluje u izradi odluka i drugih akata iz djelokruga rada upravnog tijela- **približan postotak radnog vremena** koji je potreban za obavljanje navedenih poslova **5%**,
* obavlja ostale stručne i upravne poslove koji proizlaze iz propisa o komunalnom gospodarstvu, za potrebe gradske uprave i proračunskih korisnika po nalogu pročelnika upravnog tijela- **približan postotak radnog vremena** koji je potreban za obavljanje navedenih poslova **10%**,

**Prometni redar zapošljava se za radni odnos sa nepunim radnim vremenom u svakoj od tri jedinica lokalne samouprave, kako slijedi: 20 sati tjedno u Gradu Buje-Buie, 10 sati tjedno u Općini Grožnjan-Grisignana i 10 sati tjedno u Općini Brtonigla- Verteneglio.**

**Podaci o plaći:**

Plaću radnog mjesta za koje se raspisuje javni natječaj čini umnožak **koeficijenta složenosti poslova** radnog mjesta referenta- prometnog redara i **osnovice za izračun plaće***,* uvećan za 0,5% za svaku navršenu godinu radnog staža.

S obzirom da je javni natječaj raspisan za službu kod tri jedinice lokalne samouprave, primljen/a kandidat/kinja primit će plaću na osnovu tri različita koeficijenta i osnovica plaća razmjerno broju sati u pojedinoj Općini odnosno Gradu, kako slijedi:

1. **GRAD BUJE-BUIE**

Osnovica za izračun plaće je **947,18 eura** bruto, a koeficijent složenosti radnog mjesta **1.85**

1. **GROŽNJAN – GRISIGNANA**

Osnovica za izračun plaće je **834,33 eura** bruto, a koeficijent složenosti radnog mjesta **1.54.**

1. **BRTONIGLA - VERTENEGLIO**

Osnovica za izračun plaće je **803,29** **eura** bruto, a koeficijent složenosti radnog mjesta **1,50.**

**Provjera znanja i sposobnosti :**

Provjera znanja i sposobnosti se sastoji od:

* pisana provjera (10 pitanja, 1 pitanje=1 bod)

**I.** Provjera stručnog znanja

**Izvori za pripremu za pisano testiranje**:

1.**Zakon o sigurnosti prometa na cestama** (Narodne novine 67/08, 74/11, 80/13, 92/14, 64/15, 108/17)

2.**Prekršajni zakon** (Narodne novine 107/07, 39/13, 157/13, 110/15, 70/17, 118/18., 114/22)

3.**Pravilnik o uvjetima za obavljanje poslova upravljanja prometom, nadzora i premještanja nepropisno zaustavljenih i parkiranih vozila kada te poslove obavljaju jedinice lokalne samouprave te programu i načinu osposobljavanja službenika** ("Narodne novine" br. 143/08., 105/09., 52/10., 53/12.)

4.**Zakon o lokalnoj i područnoj (regionalnoj) samoupravi** („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

**II.** Provjera praktičnog znanja talijanskog jezika

**III.** Provjera rada na osobnom računalu – praktična provjera na računalu MS Word, MS

Excel, Internet)

**IV.** Intervjuse sastoji od općenitih pitanja o ranije stečenom stručnom iskustvu, motivacijama za navedeno radno mjesto, provjeri poznavanja Talijanskog jezika i budućim očekivanjima kandidata/kinje. Intervju se provodi kroz slobodnu komunikaciju samo sa kandidatima/kinjama koji su ostvarili najmanje 50% bodova na pisanom testiranju.

**Pravila testiranja:**

* po dolasku na testiranje od kandidata/kinje će biti zatražena odgovarajuća identifikacijska isprava (osobna iskaznica) kojom se utvrđuje identitet kandidata/kinje
* za kandidata koji ne pristupi na testiranje smatrat će se da je povukao prijavu na natječaj
* rezultati testiranja boduju se od 1 do 10 bodova
* nakon provedenog postupka Povjerenstvo utvrđuje rang listu kandidata prema ukupnom

broju ostvarenih bodova.

* Kandidati/kinje koji ostvare najmanje 50% bodova na pisanom testiranju biti će pozvani na

intervju koji se boduje sa 1 do 10 bodova.

* Povjerenstvo dostavlja Pročelniku Upravnog odjela za komunalne djelatnosti, te Pročelnicama Jedinstvenih upravnih odjela Općina Grožnjan i Brtonigla rang listu kandidata i izvješće o provedenom postupku koje potpisuju svi članovi Povjerenstva
* Po suglasnosti Pročelnika svih triju jedinica lokalnih samouprava za jednog kandidata, svaka će u svojoj nadležnosti donijeti rješenje o prijmu u službu koje se dostavlja svim kandidatima koji su se prijavili za radno mjesto.

**POZIV ZA TESTIRANJE** bit će objavljen, najmanje 5 dana prije održavanja istog, na web-stranicama i oglasnim pločama Grada Buje-Buie, Općine Grožnjan-Grisignana i Općine Brtonigla-Verteneglio.

GRAD BUJE-BUIE